[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Intervjuu: ID-kaardi turvarisk e-riigi kasutusse suuri mo\u0303jutusi ei too"}, {"text_idx": "#000004", "text": "Cybernetica AS-i privaatsustehnoloogiate osakonna juht Dan Bogdanov ennustab, et mo\u0308o\u0308dunud na\u0308dalal avalikkuse ette jo\u0303udnud ID-kaardi turvarisk e-riigi kasutust suurel ma\u0308a\u0308ral ei mo\u0303juta. Ka ei na\u0308e ta, et see e-valimisi mo\u0303jutaks."}, {"text_idx": "#000005", "text": "Eesti ID-kaartidel avastatud teoreetilise turvaaugu puhul on tegemist seni teadaolevalt suurima avastatud turvariskiga. Liisu Lass intervjueeris informaatikateadlast Dan Bogdanovit, et ku\u0308sida, milline mo\u0303ju vo\u0303ib olla sellel juhtumil meie ID-kaardi eduloole."}, {"text_idx": "#000006", "text": "Kui palju te ise ID-kaarti igapa\u0308evaselt kasutate?"}, {"text_idx": "#000007", "text": "Ma olen rohkem olnud mobiil-ID kasutaja. Aga see on rohkem mugavusest, sest ma teen oma tehinguid mobiili peal. Kui ma kasutasin rohkem arvutit, siis loomulikult, ID-kaart oli mul pea igapa\u0308evane to\u0308o\u0308vahend."}, {"text_idx": "#000008", "text": "Kas nu\u0308u\u0308d, kui meil on avalikkusele o\u0308eldud, et ID-kaardi kiibis on teatud turvarisk, ku\u0308ll teoreetiline, siis kas te ja\u0308tkate selle kasutamist?"}, {"text_idx": "#000009", "text": "Jaa, loomulikult, sellepa\u0308rast, et kuniks ei ole selgeid detaile. Kuniks ei ole antud konkreetseid juhendeid, siis ei ole mul po\u0303hjust teisiti ka\u0308ituda"}, {"text_idx": "#000010", "text": "Ra\u0308a\u0308gime korraks sellest konkreetsest juhtumist. Teisipa\u0308eval valitsus ja riigipoolne esindus on justkui o\u0308elnud, et see on kriis. Ometi IT-valdkonna inimesed on o\u0308elnud, et selles ei ole midagi erakordset ja see on osa protsessist. Kuidas teie seda hindate?"}, {"text_idx": "#000011", "text": "Tegelikult turvalisus ongi protsess. Ja\u0308rjestikku kogu aeg on tseremoonia, turvalisus on tseremoonia, kuidas asju teha nii, et midagi halba ei juhtuks. Ja selleks, et meil kogu aeg oleks asjad pu\u0308sivalt korras, tuleb ka see kogu aeg u\u0308le vaadata. Ja praegu tundubki olevat u\u0308ks ja\u0308rgmine etapp, kus teavitati riskist, sellele ja\u0308rgnes kiire reageerimine, suhteliselt jo\u0303uline reageerimne. Ja seeja\u0308rel on asutud probleemi lahendama. Ehk siis on seotud o\u0303iged ametkonnad, o\u0303iged eksperdid on toodud sisse, kes aitavad ta\u0308psustada, kui suur on vo\u0303imalik risk, mis on selle mo\u0303jud ja mida me saame teha, et sellest riskist mo\u0308o\u0308da minna."}, {"text_idx": "#000012", "text": "Meile on o\u0308eldud teadlaste grupi poolt, et on olemas teoreetiline vo\u0303imalus ID-kaardi kiibis on viga. Mis on see, mida IT-inimesed parandama hakkavad?"}, {"text_idx": "#000013", "text": "Nagu on avaldatud materjalides, siis tegelikult kiip ise on va\u0308ga raske, see ei ole meie kontrolli all, see on konkreetse tootja kontrolli all ja seda me ise muuta ei saa. Ku\u0308ll aga saame me parandada seda tarkvaralist osa, mis on selle kiibi peal. Lihtsamalt o\u0308eldes, me saame ehitada enda su\u0308steemid u\u0308les nii, et me ei puuduta katkist osa. Ja see ongi normaalne asi tarkvaraarenduses. Ehk siis iga natukese aja tagant tuleb uuendus."}, {"text_idx": "#000014", "text": "Kas see ta\u0308hendab, et need inimesed, keda see puudutab peavad uuendama, oma ID-kaardi tarkvara?"}, {"text_idx": "#000015", "text": "Mul puudub vastav informatsioon, aga ma na\u0308en, et see vo\u0303ib nii juhtuda."}, {"text_idx": "#000016", "text": "Kas teoreetiliselt oleks saanud seda viga kuidagi ka va\u0308ltida selle kiibi puhul?"}, {"text_idx": "#000017", "text": "Kogu aeg tegelikult on need uuringud, millised tehnoloogiad on mo\u0303istlikud, millised tehnoloogiad tuleb va\u0308lja vahetada. Selleks riik tellib teatava regulaarsusega dokumendi, millel on keeruline nimi - kru\u0308ptograafiliste algoritmide elutsu\u0308kli uuring, mida Eestis on kirjutanud viimastel aastatel Cybernetica AS. Ja selles dokumendis on antud soovitused, millised tehnoloogiad tuleks ja\u0308tta ko\u0303rvale, milliste aastate lo\u0303ikes tuleks arvestada u\u0308leminek mingitele ja\u0308rgmistele lahendustele ja see protsess on pidev. Praegune muutus vo\u0303ib lihtsalt seda tempot kiiremaks."}, {"text_idx": "#000020", "text": "Kas see juhtum tuli mingis mo\u0303ttes a\u0308ratuskellana Eesti inimestele, et see sama kaart, mida me oleme uskunud 15 aastat, mille teenused on iga aasta avardunud, nu\u0308u\u0308d kuidagi ikkagi ko\u0303igutab seda usku?"}, {"text_idx": "#000021", "text": "Ma ei usu seda. Sellepa\u0308rast, et on olnud pigem protsess otsida kogu aeg ta\u0308iendusi, parandusi, et mida me peaksime tegema, et see oleks pu\u0308sivam. Ma olen ta\u0308iesti kindel, et sellest va\u0308ga suuri mo\u0303jutusi ei tule e-riigi kasutuses. Mingid meetodid ja\u0308a\u0308vad meile kasutusele selleks, et me saaksime teha oma pangandust, oma asju. See ID-kaart on u\u0308ks komponent puslest, mille Eesti riik on suutnud kokku panna. Kui vaja, siis vahetame u\u0308he tu\u0308ki va\u0308lja vo\u0303i siis teeme tu\u0308kke juurde, et pilt oleks suurem ja ilusam, siis ma ei na\u0308e selles muret."}, {"text_idx": "#000022", "text": "Kui hoiatav on see meie e-valimiste su\u0308steemile, mis on ka u\u0308les ehitatud sellele samale ID-kaardile?"}, {"text_idx": "#000023", "text": "E-valimised on samamoodi nagu iga teine teenus, kasutatakse konkreetselt autentimise lahendust ja seeja\u0308rel saab inimene seda teenust ehk oma ha\u0308a\u0308le esitust kasutada. To\u0303si on, seal on mo\u0303ned keerukamad ta\u0308iendused, et tagada turvalisus, aga muidu ma ei u\u0308tleks, et e-valimised on kuidagi erilises rollis siin."}, {"text_idx": "#000024", "text": "Kuidas saab inimene, kui ta ikkagi kahtleb, kas ta la\u0308heb ikkagi e-ha\u0308a\u0308letama vo\u0303i valimisjaoskonda, oma ha\u0308a\u0308lt kontrollida?"}, {"text_idx": "#000025", "text": "E-valimiste su\u0308steemi arendatakse ta\u0308pselt samamoodi edasi nagu teisi turvatehnikaid. Ka sellel su\u0308gisel on Eestis kasutusel ma\u0308rkimisva\u0308a\u0308rsete ta\u0308iendustega e-ha\u0308a\u0308letuse su\u0308steem, mis vo\u0303tab arvesse mitmete rahvusvaheliste ekspertide tehtud kommentaare. Ko\u0303ik on ja\u0308lle tehtud paremaks, on o\u0303pitud sellest, mida on kritiseeritud ja uus su\u0308steem on parem kui vana."}, {"text_idx": "#000026", "text": "Siin on ra\u0308a\u0308gitud, et Eesti maine va\u0308ljaspoolt Eestit on saanud tugeva hoobi vo\u0303i rasvase pleki. Mis teie sellest arvate?"}, {"text_idx": "#000027", "text": "Ma arvan, et Eesti mainet on ehitatud u\u0308les juba pikalt, et on olnud kriitilisi artikleid ka varem. Tegelikult on see, et kui normaalne inimene, kes kasutab igat sellist asja ja ka\u0308ib kusagil, siis ta ikka ra\u0308a\u0308gib oma tuttavatele, et vaata, mul on selline mugav asi, ma saan nii teha, mis ta\u0308hendab seda, et tegelikkuses see foon ei lo\u0308o\u0308 ko\u0303ikuma pelgalt u\u0308hest lo\u0308o\u0308gist."}, {"text_idx": "#000029", "text": "Turvalisus on u\u0308ks valdkond, kus ko\u0303igi trendidega kaasa joosta ei tohi. Mingis mo\u0303ttes on Eesti kasutanud la\u0308biproovitud tehnoloogiaid. Ei ole ma\u0308ngitud va\u0308ga tulega vo\u0303i millegagi, mis eile teadlased to\u0308o\u0308tasid va\u0308lja ja ta\u0308na paneme Eesti jaoks to\u0308o\u0308le. Sellist asja ei tehta. asjad kaalutakse la\u0308bi. Ja need asjad, mis ta\u0308na ei ole veel kindlalt la\u0308bi proovitud, pannakse tuleviku vaatega plaanidesse."}, {"text_idx": "#000032", "text": "Riigikohus ei rahuldanud EKRE kaebust e-valimiste kohta"}, {"text_idx": "#000033", "text": "Kaarditootja Gemalto aitab lahendada ID-kaardi turvariski"}, {"text_idx": "#000034", "text": "RIA loodab lahendust enne, kui ID-kaardi risk realiseerub"}, {"text_idx": "#000036", "text": "Suninen no\u0303ustus viimaks reedeseid probleeme lahkama"}, {"text_idx": "#000037", "text": "Turu raamatumessil tutvustatakse ka va\u0308rsket eesti kirjandust"}, {"text_idx": "#000038", "text": "Venemaa ru\u0308ndas Ukrainat 40 Shahedi drooniga"}, {"text_idx": "#000045", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000046", "text": "Ko\u0303lvart erakonnast lahkujatest: Karilaid isegi ei vastanud mu ko\u0303nedele"}, {"text_idx": "#000047", "text": "Suuremad pangad kergitasid taas aastaste hoiuste intresse"}, {"text_idx": "#000048", "text": "Vandeadvokaat: on toimumas liikumine, mis va\u0308ljendusvabadust u\u0308ha enam piirab"}, {"text_idx": "#000049", "text": "Kiviselg: ru\u0308nnak Sevastopolile na\u0308itab, et Krimmis pole enam miski kaitstud"}, {"text_idx": "#000050", "text": "So\u0303erd kritiseeris riigieelarvet: see takistab riigikogu to\u0308o\u0308d"}, {"text_idx": "#000052", "text": "Rootsi vo\u0303ib saata kuritegelike jo\u0303ukudega vo\u0303itlema so\u0303java\u0308e"}, {"text_idx": "#000056", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000059", "text": "Tanel Saar: fu\u0308u\u0308siline teater on mu su\u0308dameasi"}, {"text_idx": "#000061", "text": "Narva suurim kasside varjupaik peab loomade arvu poole vo\u0303rra va\u0308hendama"}, {"text_idx": "#000062", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000064", "text": "Rahapuuduse to\u0303ttu pole neljarajaliste maanteede va\u0308ljaehitamine 2030. aastaks vo\u0303imalik"}, {"text_idx": "#000065", "text": "Eesti soovib va\u0308ljapakutud parandusdirektiivi muutmist"}, {"text_idx": "#000066", "text": "Laupa\u0308eval sajab mitmel pool hoovihma"}, {"text_idx": "#000068", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000069", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]